Úradný vestník L 024 , 29/01/2004 S. 0025 - 0031



Nariadenie Komisie (ES) č. 141/2004 z 28. januára 2004, ktorými sa ustanovujú pravidlá uplatňovania nariadenia Rady (ES) č. 1257/1999, pokiaľ ide o prechodné opatrenia na rozvoj vidieka uplatniteľné na Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, najmä na jej článok 2 ods. 3, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, najmä na jeho článok 41 ods. 1, keďže: (1) kapitola IXa nariadenia Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF), ktorým sa menia, dopĺňajú a rušia niektoré nariadenia [1], zavedená Aktom o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, definuje všeobecné podmienky, na základe ktorých sa má udeľovať dočasná dodatočná podpora pre prechodné opatrenia na rozvoj vidieka v nových členských štátoch. Mali by sa prijať vykonávacie pravidlá na doplnenie týchto podmienok a prijať určité pravidlá upravené nariadením Komisie (ES) č. 445/2002 z 26. februára 2002, ktorým sa ustanovujú podrobné pravidlá uplatňovania nariadenia Rady (ES) č. 1257/1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) [2]; (2) tieto pravidlá musia byť v súlade s princípmi subsidiarity a proporcionality, a preto musia byť obmedzené tak, aby sa dosiahli presadzované ciele; (3) musia sa vyšpecifikovať podmienky oprávnenosti na určité prechodné opatrenia a mala by sa určiť horná hranica podpory pre osobitné opatrenia uplatniteľné na Maltu; (4) s cieľom zjednodušiť ustanovenie plánov rozvoja vidieka, ktoré obsahujú tieto opatrenia a ich overenie a schválenie Komisiou, musia sa ustanoviť najmä spoločné pravidlá týkajúce sa ich štruktúry a obsahu na základe článku 43 nariadenia (ES) č. 1257/1999; (5) opatrenia stanovené v tomto nariadení sú v súlade so stanoviskom Výboru pre poľnohospodárske štruktúry a rozvoj vidieka, PRIJALA TOTO NARIADENIE: KAPITOLA I PÔSOBNOSŤ Článok 1 Pôsobnosť Toto nariadenie upravuje vykonávacie pravidlá týkajúce sa: a) špeciálnych opatrení na rozvoj vidieka upravených v kapitole IXa nariadenia (ES) č. 1257/1999, ktoré sa uplatňujú na Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko (ďalej len "nové členské štáty"); b) programovania a hodnotenia všetkých opatrení na rozvoj vidieka pre nové členské štáty. KAPITOLA II OSOBITNÉ OPATRENIA, KTORÉ SA UPLATŇUJÚ NA NOVÉ ČLENSKÉ ŠTÁTY Článok 2 Podpora pre polosamozásobiteľské farmy v procese reštrukturalizácie Podnikateľský plán upravený v článku 33b ods. 2 nariadenia (ES) č. 1257/1999 musí byť dostatočne podrobný, aby sa mohol použiť k žiadosti o podporu na investície do poľnohospodárskych podnikov. Článok 3 Technická pomoc Odlišne od článku 39 nariadenia (ES) č. 445/2002 sa pravidlo č. 11 prílohy k nariadeniu Komisie (ES) č. 1685/2000 [3] uplatňuje na opatrenie uvedené v článku 33e nariadenia (ES) č. 1257/1999. Článok 4 Príplatky k priamym platbám Podmienky pre nárokovateľnosť udelenia podpory na základe opatrenia upraveného v článku 33h nariadenia (ES) č. 1257/1999 sú stanovené rozhodnutím Komisie, ktorým sa schvaľujú príplatky k národným priamym platbám. KAPITOLA III DODATOČNÁ PODPORA, KTORÁ SA UPLATŇUJE NA MALTU Článok 5 Doplnky k štátnej pomoci na Malte Podmienky pre nárokovateľnosť udelenia podpory na základe opatrenia upraveného v článku 33i nariadenia (ES) č. 1257/1999 sú stanovené v rámci Špeciálneho programu trhovej politiky pre maltské poľnohospodárstvo (SMPPMA) ustanoveného v prílohe XI kapitola 4 oddiel A bod 1 Aktu o pristúpení. KAPITOLA IV VÝNIMKY, KTORÉ SA UPLATŇUJÚ NA URČITÉ ČLENSKÉ ŠTÁTY Článok 6 Opatrenia v oblasti poľnohospodárstva a životného prostredia Ročné maximálne sumy na hektár určené na starostlivosť a ochranu valov z lámaného kameňa na Malte stanovené v druhom pododseku článku 33m ods. 2 nariadenia (ES) č. 1257/1999 sú uvedené v prílohe I bod A. Článok 7 Odbytové organizácie výrobcov na Malte 1. Iba tie odbytové organizácie výrobcov, ktoré obsahujú minimálne percento výrobcov v sektore a predstavujú minimálne percento produkcie v sektore, sú oprávnené na minimálnu podporu ustanovenú v treťom pododseku článku 33d ods. 3 nariadenia (ES) č. 1257/1999. 2. Minimálna suma podpory, vypočítaná ako funkcia minimálnych nákladov nevyhnutných na vytvorenie malej odbytovej organizácie výrobcov, je uvedená v prílohe I bod B. KAPITOLA V SPRÁVNE A FINANČNÉ USTANOVENIA Článok 8 Hodnotenie Hodnotenie v polovici vymedzeného obdobia uvedené v článkoch 56 a 57 nariadenia (ES) č. 445/2002 sa neuplatňuje na nové členské štáty v rokoch 2004 až 2006 programovacieho obdobia. Článok 9 Programovanie 1. Na účely uplatňovania bodu 8 prílohy II k nariadeniu (ES) č. 445/2002 budú nové členské štáty používať indikatívnu celkovú finančnú tabuľku, ktorá je zahrnutá v prílohe II k tomuto nariadeniu. 2. Okrem údajov upravených v bode 9 prílohy II k nariadeniu (ES) č. 445/2002 obsahujú plány rozvoja vidieka ustanovené v hlave III kapitola II nariadenia (ES) č. 1257/1999 údaje uvedené v prílohe III k tomuto nariadeniu. KAPITOLA VI ZÁVEREČNÉ USTANOVENIA Článok 10 Nadobudnutie účinnosti Toto nariadenie nadobúda účinnosť 1. mája 2004 s výhradou nadobudnutia platnosti Aktu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. januára 2004 Za Komisiu Franz Fischler člen Komisie [1] Ú. v. ES L 160, 26.6.1999, s. 80. Nariadenie zmenené a doplnené Aktom o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska. [2] Ú. v. ES L 74, 15.3.2002, s. 1. Nariadenie naposledy zmenené a doplnené nariadením (ES) č. 963/2003 (Ú. v. ES L 138, 5.6.2003, s. 32). [3] Ú. v. ES L 193, 29.7.2000. s. 39. -------------------------------------------------- PRÍLOHA I Tabuľka čiastok na špeciálne opatrenia pre Maltu A. A. Maximálna suma uvedená v článku 6: Predmet | EUR | | Maximálna platba určená na starostlivosť a ochranu valov z lámaného kameňa | 2 000 | na hektár | B. B. Maximálna suma uvedená v článku 7, druhá zarážka: Predmet | EUR | | Podpora na vytvorenie odbytovej organizácie výrobcov | 63 000 | Prvý rok | 63 000 | Druhý rok | 63 000 | Tretí rok | 60 000 | Štvrtý rok | 50 000 | Piaty rok | -------------------------------------------------- PRÍLOHA II +++++ TIFF +++++ +++++ TIFF +++++ -------------------------------------------------- PRÍLOHA III Informácie o osobitných opatreniach a výnimkách uvedené v kapitole IXa nariadenia (ES) č. 1257/1999, ktoré sa majú uviesť v plánoch rozvoja vidieka 1. Opatrenia, ktoré sa uplatňujú na všetky nové členské štáty I. Podpora pre polosamozasobiteľské farmy v procese reštrukturalizácie, A. Hlavné znaky: - definícia poľnohospodárskych polosamozásobiteľských fariem s prihliadnutím na minimálnu a/alebo maximálnu veľkosť poľnohospodárskeho podniku, veľkosť produkcie, ktorá sa uvádza na trh, a/alebo stupeň príjmov oprávneného poľnohospodárskeho podniku, - definícia hospodárskej životaschopnosti; B. Ďalšie informácie: - obsah podnikateľského plánu. II. Odbytové organizácie výrobcov A. Hlavné znaky: - záväzné pre Maltu, označenie sektora alebo sektorov, ktoré majú na základe potvrdenia prospech z výnimky týkajúce sa extrémne malých celkových výnosov a kvalifikačné podmienky na výnimku: minimálne percento skupinovej produkcie v porovnaní s celkovou produkciou v sektore, minimálne percento výrobcov v sektore, ktorí sú členmi skupiny, - záväzné pre Maltu, potvrdenie a výpočet ročných súm; B. Ďalšie informácie: - opis úradného postupu, ktorý sa týka uznania skupín vrátane výberových kritérií, - príslušné sektory. III. Technická pomoc A. Hlavné znaky: - neuplatňujú sa; B. Ďalšie informácie: - druh oprávnených osôb. IV. Opatrenia typu Leader+ Získavanie skúseností (článok 33f ods. 1 nariadenia (ES) č. 1257/1999) A. Hlavné znaky: - postup a plán, ktorý sa týka výberu zmluvných strán zodpovedných za výkon činností; B. Ďalšie informácie: - neuplatňujú sa. Pilotné teritoriálne stratégie rozvoja vidieka (článok 33f ods. 2 nariadenia (ES) č. 1257/1999) A. Hlavné znaky: - postup a plán, ktorý sa týka výberu miestnych skupín zapojených do činností, ktoré majú prospech z opatrenia, vrátane výberových kritérií a plánovaného maximálneho počtu oprávnených osôb, - kritériá na určenie správnych kapacít a skúsenosti v koncepciách modelu "miestneho rozvoja vidieka" na regionálnom stupni; B. Ďalšie informácie: - neuplatňujú sa. V. Príplatky k priamym platbám A. Hlavné znaky: - príspevky spoločenstva na každý rok programu; B. Ďalšie informácie: - určenie platobnej agentúry. 2. Opatrenia, ktoré sa uplatňujú na Maltu I. Doplnky k štátnej pomoci A. Hlavné znaky: - neuplatňujú sa; B. Ďalšie informácie: - určenie platobnej agentúry. 3. Výnimky, ktoré sa uplatňujú na všetky nové členské štáty I. Zlepšenie spracovania a odbytu poľnohospodárskych výrobkov A. Hlavné znaky: - neuplatňujú sa; B. Ďalšie informácie: - zoznam subjektov, ktoré majú prospech z obdobia prechodu, tak ako je to uvedené v článku 33l odsek 3. 4. Výnimky, ktoré sa uplatňujú na Estónsko I. Zalesňovanie poľnohospodárskej pôdy A. Hlavné znaky: - neuplatňujú sa; B. Ďalšie informácie: - opis kontroly využitia krajiny počas posledných piatich rokov, ktoré predchádzali zalesňovaniu. 5. Výnimky, ktoré sa uplatňujú na Maltu I. Agro-enviromentálne opatrenia A. Hlavné znaky: - zdôvodnenie a výpočet ročných maximálnych súm na starostlivosť a ochranu valov z lámaného kameňa; B. Ďalšie informácie: - neuplatňujú sa. --------------------------------------------------